Diari Oficial de la Generalitat Valenciana


Sumari del DOGV 5239, del 12-04-2006 (2006/4146)

DECRET 48/2006, de 7 d'abril, del Consell de la Generalitat, de modificació del Decret 100/1990, de 25 de juny, pel qual es va aprovar el Reglament dels òrgans de govern de l'Institut Politècnic Maritimopesquer del Mediterrani.
-----------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2006/04/07/48/dof/vci/html**

### Dades del document

Número de DOGV
:   5239

Data del DOGV
:   12-04-2006

Secció del DOGV
:   I. DISPOSICIONS GENERALS

Número del document
:   2006/4146


Data del document
:   07-04-2006

Organisme emissor
:   Conselleria d'Agricultura, Pesca i Alimentació

Tipus de document
:   Decret

Anàlisi jurídica

 Descriptors 

:   * Institut Politècnic Marítim Pesquer Mediterrani
    * centre d'ensenyament
    * reglament intern
    * ensenyament professional
    * tripulació
    * pescador
    * legislació

DECRET 48/2006, de 7 d'abril, del Consell de la Generalitat, de modificació del Decret 100/1990, de 25 de juny, pel qual es va aprovar el Reglament dels òrgans de govern de l'Institut Politècnic Maritimopesquer del Mediterrani. [2006/X4146]  
El títol V de la Llei Orgànica 10/2002, de 23 de desembre, de Qualitat de l'Educació establrix l'estructura dels òrgans de govern, els òrgans de participació en el control i la gestió i els òrgans de coordinació dels centres docents públics. Dins d'esta estructura, el capítol VI del títol V regula el procediment de selecció i nomenament del director dels centres docents públics, així com l'adquisició de la categoria de director, que es regula en la disposició transitòria tercera de la llei orgànica mencionada. Els articles 86 a 91 d'esta fixen les bases per a la convocatòria dels procediments de selecció i nomenament de directors als centres de titularitat pública.  
En l'actualitat, la selecció i el nomenament del director de l'Institut Politècnic Maritimopesquer està regulada per mitjà del Decret 100/1990, de 25 de juny, del Consell de la Generalitat, pel qual es va aprovar el Reglament dels òrgans de govern de l'Institut Politècnic Maritimopesquer del Mediterrani, amb una orientació molt diferent de la del procediment establit en la Llei Orgànica 10/2002 que, en l'article 65, estableix que les administracions educatives adaptaran la seua regulació legal a allò que estableix la dita llei orgànica.  
Per tot això, atés que l'Institut Politècnic Maritimopesquer d'Alacant és un centre de formació professional maritimopesquera, de grau mitjà i superior, així com d'altres ensenyaments professionals nauticopesquers, dependent de la Conselleria d'Agricultura, Pesca i Alimentació, i a proposta del conseller d'Agricultura, Pesca i Alimentació, conforme amb el Consell Jurídic Consultiu de la Comunitat Valenciana, i amb la deliberació prèvia del Consell de la Generalitat, en la reunió del dia 7 d'abril de 2006,  
DECRETE  
Article únic  
1. Es modifica l'article 31 del Reglament aprovat pel Decret 100/1990, de 25 de juny, del Consell de la Generalitat, que queda redactat de la manera següent:  
.Article 31  
El règim de selecció del director de l'Institut Politècnic Maritimopesquer del Mediterrani i de la resta dels seus òrgans unipersonals serà l'establit per la Llei Orgànica 10/2002, de 23 de desembre, de Qualitat de l'Educació, per a la selecció i nomenament de directors i altres càrrecs de l'equip directiu, de centres públics docents i de formació professional, sense perjudici de les adaptacions a les particularitats de l'institut que siguen necessàries..  
2. Es deroga l'article 14, apartats a) i b), i els articles 32 al 38 del Reglament aprovat pel Decret 100/1990, de 25 de juny, del Consell de la Generalitat.  
DISPOSICIÓ ADDICIONAL  
Sense perjudici de les disposicions de la regulació general d'adaptació a les particularitats de l'institut del règim de selecció i nomenament del director a què es fa referència en l'article 31 del Reglament dels òrgans de govern de l'Institut Politècnic Maritimopesquer del Mediterrani, aprovat pel Decret 100/1990, de 25 de juny, del Consell de la Generalitat, segons la redacció feta en la present disposició, els concursos de mèrits per a la selecció del director es convocaran mitjançant una orde del conseller competent en matèria de pesca marítima, amb l'establiment del barem corresponent. El director del centre serà nomenat pel director general de Pesca i Alimentació.  
DISPOSICIONS FINALS  
Primera  
S'autoritza el conseller competent en matèria de pesca marítima per dictar les disposicions necessàries per al desplegament i l'aplicació de les disposicions de la present disposició.  
Segona  
El present decret entrarà en vigor l'endemà de la publicació en el Diari Oficial de la Generalitat Valenciana.  
València, 7 d'abril de 2006  
El president de la Generalitat,  
FRANCISCO CAMPS ORTIZ  
El conseller d'Agricultura, Pesca i Alimentació,  
JUAN GABRIEL COTINO FERRER


Còpia Permalink ELI